योजनाओं का जल्द से जल्द सीधा लाभ मिले
झज्जर| जाट आरक्षण समिति की ओर से चल रहे धरने के बावजूद शांति रहने पर जिला प्रशासन ने राहत की सांस ली है। अफसरों ने अब सीएम की ओर से घोषित विकास घोषणाओं पर कुछ फोकस किया है। इसके तहत रमेश चंद्र बिढ़ाण ने सोमवार को कैंप कार्यालय में सीएम मनोहर लाल द्वारा जिले के विकास के लिए की गई घोषणाओं की समीक्षा की। समीक्षात्मक बैठक में उपायुक्त ने जिले के चारों उपमंडल झज्जर, बेरी, बहादुरगढ़ बादली में आयोजित हुई विकास रैली में सीएम की ओर से की गई घोषणाओं पर संबंधित अधिकारियों से चर्चा की। उन्होंने कहा कि विकास कार्य तीव्रता से पूरा करना सुनिश्चित किया जाए ताकि लोगों को जल्द से जल्द योजनाओं का सीधा लाभ मिले।बता दें कि खट्टर सरकार ने विधानसभा वाइज हुई रैलियों में क्षेत्र के विकास के लिए करोड़ों रूपए की विकास परियोजनाओं की सौगात जिले को दी गई थी। लेकिन इस बीच जाट आरक्षण समिति की ओर से फिर से आंदोलन करने धरने दिए जाने से प्रशासनिक अधिकारियों का ध्यान शांति बनाए जाने में लग गया था। जिले में होने वाली अधिकांश बैठकें केवल कानून और व्यवस्था के तहत रहती थी, जिसके कारण विकास का काम पीछे छूट गया था।
सीएम की िवकास घोषणाओं को लेकर मीिटंग लेते डीसी।
कार्य को समय से पूरा
करें अधिकारी
सोमवारको हुई बैठक में सीएम घोषणाओं पर विस्तार से संबंधित अधिकारियों से बातचीत की और उन्हें यथा संभव समय में पूरा करने के निर्देश दिए। डीसी ने कहा कि सरकार की ओर से आमजन के हितों का पूरा ध्यान रखा जा रहा है और विभागीय स्तर पर लोगों को सुविधाएं मिलें इसके लिए पूरी रूपरेखा के तहत कार्य किया जा रहा है। इस मौके पर एसडीएम झज्जर प्रदीप कौशिक डीडीपीओ विशाल कुमार सहित अन्य संबंधित विभागों के अधिकारी मौजूद रहे।
hin_Deva hin_Deva hin_Deva hin_Deva hin_Deva hin_Deva